Панарама Гродна Ё. Адэльгаўзера і М. Цюнта была ўпершыню надрукавана ў Нюрнбергу ў 1568 годзе. Гэта першая праўдзівая выява беларускага горада: на гравюры ёсць Фара Вітаўта, Стары Замак, Каложа і іншыя сакральныя гродзенскія аб'екты - такія, якімі яны былі. Час стварэння, абставіны і памер - а даўжыня выявы трохі больш за метр - робяць яе ўнікальнай для ўсёй Усходняй Еўропы.